Reglement for

**FSK Orientering**

**§ 1. Formål**

Orienteringsafdelingens formål er at støtte klubberne i ”Firmaidræt StorKøbenhavn (FSKBH)” i arbejdet med orienteringsidrætten gennem afholdelse af instruktionsmøder, trænings- og konkurrenceløb, samt gennem afdelingens medlemskab af Dansk Orienterings-Forbund (DOF) at formidle orienteringsløbernes deltagelse i forbundets åbne løb, herunder DOF´s officielle mesterskaber og divisionsturnering.

**§ 2. Gyldighedsområde**

Reglementet er gældende for medlemmer af FSK Orientering som supplement til vedtægterne for ”Firmaidræt StorKøbenhavn (FSKBH)”.

FSK Orientering er Orienteringsafdelingen i ”Firmaidræt StorKøbenhavn (FSKBH)”, og er samtidig en selvstændig klub i Dansk Orienterings-Forbund, hvortil der betales kontingent.

Alle spørgsmål vedrørende orienteringskonkurrencer, som ikke omfattes af dette reglement, afgøres i henhold til Dansk Orienterings-Forbunds reglement.

**§ 3. Turneringsform og -inddeling**

***3.1 Turneringsformer***

Hvert kalenderår arrangeres disse 3 klubløb af en eller flere klubber i FSK Orientering:

Forårets Klubløb, Forårsløbet og Efterårets Klubløb.

Bestyrelsen arrangerer ForeningsMesterskabet (FM), eventuelt i forbindelse med et eksternt åbent løb.

***3.2 Klubløb og FM***

Klasserne i FSK Orientering´s interne løb skal holdes inden for disse sværhedsgrader og banelængderne bør tilstræbes overholdt.

|  |  |  |
| --- | --- | --- |
| KLASSE | BANELÆNGDE i km | SVÆRHEDSGRAD |
| D 21 | 5,5 – 6,5 | svær |
| D 40 | 4,5 – 5,5 | svær |
| D 50 | 3,5 – 4,5 | svær |
| D 60 | 2,5 – 3,5 | svær |
| D B | 4,5 – 5,0 | mellemsvær |
| D Let | 4,5 – 5,5 | let |
| D Beg | 3,0 – 4,0 | begynder |
| H 21 | 8,0 – 9,0 | svær |
| H 40 | 5,5 – 6,5 | svær |
| H 50 | 4,5 – 5,5 | svær |
| H 60 | 3,5 – 4,5 | svær |
| H 70 | 3,5 – 4,5 | svær |
| H B | 6,0 – 7,0 | mellemsvær |
| H Let | 4,5 – 5,5 | let |
| H Beg | 3,0 – 4,0 | begynder |  |

I D 50, D 60, H 60 og H 70 tilgodeses det tekniske frem for det fysisk krævende.

***3.3 Holdkonkurrence***

I alle FSK Orientering´s interne løb afholdes holdkonkurrence (uden holdafgift).

Holdpokalen kan erhverves af alle medlemsklubber. Ifølge aftale med LTFU Orientering deltager de klubber der indgår i LTFU Orientering i holdkonkurrencen i stedet for LTFU Orientering.

Tilmelding til holdkonkurrence

Deltagende klubber tilmelder hold á 3 navngivne deltagere i svære og mellemsvære klasser. Der kan kun tilmeldes løbere, der er medlem af FSK Orientering.

Holdene tilmeldes samtidig med klubbens løbstilmelding

Holdenes sammensætning kan, ved deltagers forfald, ændres indtil 1 time før første start.

Beregning af holdkonkurrencen

Vinder af holdkonkurrencen er det hold med flest holdpoint.

Holdpoint er summen af placeringspoint (max 3 x 100 point)inden for de enkelte klasser.

Vinderen af en klasse tildeles 100 point, og klassens øvrige løberes placeringspoint bestemmes ved, at minutforskellen (løbstider uden sekunder) til vinderen trækkes fra 100 point.

Står 2 eller flere klubber lige i opnåede holdpoint, afgøres rækkefølgen af summen af det enkelte holds sekunder, hvor mindste sekundsum giver højeste placering.

3.4 Foreningsmesterskab

Der afholdes Foreningsmesterskab for alle A-klasser.

Foreningsmesterskabet afgøres alene på grundlag af resultaterne for de løbere, der er medlemmer af FSK Orientering.

Vinder af foreningsmesterskabet inden for en klasse er den løber, der har opnået flest placeringspoint inden for klassen ved de 3 interne løb samt foreningsmesterskabs-løbet, idet 3 bedste løb tæller.

Ved foreningsmesterskabet tildeles 5 ekstra point til opnåede placeringspoint for at sikre konkurrencemomentet til sidste løb.

Står 2 eller flere løbere lige i opnåede point afgøres mesterskabet ved placering i foreningsmesterskabsløbet.

Holdmesterskab

Der afholdes holdkonkurrence ved foreningsmesterskabsløbet.

Holdmesterskabet kan kun vindes af medlemsklubber under FSK Orientering.

Tilmelding til holdkonkurrence og beregning af holdkonkurrence som under holdkonkurrence ved interne løb

***5Præmier***

I de interne løb i hver klasse uddeles 1 præmie for hver påbegyndt 6 tilmeldte løbere, og klubben, der vinder holdkonkurrencen, modtager en vandrepræmie.

Ved Forårets Klubløb uddeles xxx, ved Forårsløbet yyy, ved Efterårets Klubløb zzz og ved Holdmesterskabet vvv.

I ForeningsMesterskabet skal vinderen af hver A-klasse tildeles en præmie med en inskription, der viser at FM er vundet.

**§ 4. Deltagere**

***4.1 Generelt***

Deltagerberettiget i afdelingens arrangementer er ethvert medlem af en klub i foreningen ”Firmaidræt StorKøbenhavn (FSKBH)”, samt enkeltpersoner, der er optaget som enkeltmedlem i samme forening.

Deltagelse forudsætter medlemskab af Orienteringsafdelingen

Kontingentåret følger kalenderåret.

Klubformændene indberetter i december måned næste års medlemsskare, hvorefter der opkræves fuldt årskontingent i januar måned.

For løbere, der tilmeldes afdelingen i årets løb, opkræves kontingent således:

Ved tilmelding i perioden 1. januar til 30. juni betales et halvt årskontingent,

og i perioden 1. juli til 31. december betales intet.

Kontingentets størrelse fastsættes på afdelingens årsmøde.

Kontingent og løbsafgifter opkræves hos klubber eller enkeltmedlemmer af ”Firmaidræt StorKøbenhavn (FSKBH)”.

***4.2 Startregler***

* + 1. **Dame 21-, D 40-, D 50-, D 60-klasserne:**

Startret har alle dameløbere, som opfylder alderskriteriet.

Retten opnås i det kalenderår, hvor løberen fylder 21, henholdsvis 40, 50 og 60 år.

Dog er D 21 åben for yngre dameløbere under 21 år.

Andre dameløbere, som ikke opfylder kriterierne, kan deltage uden for konkurrence.

* + 1. **Herre 21-, H 40-, H 50-, H 60-klasserne:**

Startret har alle herreløbere, som opfylder alderskriteriet.

Retten opnås i det kalenderår, hvor løberen fylder 21, henholdsvis 40, 50 og 60 år.

Dog er H 21 åben for yngre herreløbere under 21 år.

Andre herreløbere, som ikke opfylder kriterierne, kan deltage uden for konkurrence.

**4.2.3**

Klasserne i 4.2.1 og 4.2.2 er A-klasser.

* + 1. **Dame B, D-let og D-Beg-klasserne:**

Åben for alle dameløbere.

**4.2.5 Herre B, H-Let og H-Beg-klasserne:**

Åben for alle herreløbere.

**4.2.6 Let- og Beg-klasserne:**

Flere løbere må starte og gennemføre banen sammen.

**4.2.7 Sammenlægning af klasser:**

Såfremt en A-klasse tilmeldes færre end 3 løbere, kan klassen sammenlægges med nærmeste yngre klasse, dog kan det ikke gælde D 21 og H 21.

**4.2.7 Dispensation**

Bestyrelsen kan dispensere fra ovennævnte startregler.

**§ 5. Årsafdelingsmøde**

Afholdes senest 1. marts.

Til ikrafttræden 1. februar5 20110.

Vedtaget på stiftende møde den 09.12.09 med ændringer vedtaget på årsmødet d xx.xx. 2011.